Document ID: 31976R0105

ΚΑΝΟΝΙΣΜΟΣ (ΕΟΚ) αριθ. 105/76 ΤΟΥ ΣΥΜΒΟΥΛΙΟΥ της 19ης Ιανουαρίου 1976 περί αναγνωρίσεως των οργανώσεων των παραγωγών στον τομέα της αλιείας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 100/76 του Συμβουλίου της 19ης Ιανουαρίου 1976 περί κοινής οργανώσεως αγοράς στον τομέα των προϊόντων αλιείας(1), και ιδίως το άρθρο 5 παράγραφος 2,
την πρόταση της Επιτροπής,
Εκτιμώντας:
ότι οι αρχές του Κράτους μέλους, στην επικράτεια του οποίου έχουν την καταστατική τους έδρα οι οργανώσεις παραγωγών που αναφέρονται στο άρθρο 5 παράγραφος 1 του κανονισμού (ΕΟΚ) αριθ. 100/76, διαθέτουν περισσότερα μέσα από τα κοινοτικά όργανα για να εξακριβώνουν αν οι οργανώσεις αυτές πληρούν τους προβλεπόμενους για την αναγνώριση όρους-
ότι η αποτελεσματική συγκέντρωση της προσφοράς δύναται να επιτευχθεί μόνο με τη δημιουργία οργανώσεων παραγωγών που έχουν επαρκή οικονομική επιφάνεια-
ότι πρέπει να αποφευχθεί η διενέργεια διακρίσεων εκ μέρους των οργανώσεων παραγωγών μεταξύ παραγωγών ή οικονομικών ομάδων της Κοινότητος ανάλογα με την ιθαγένειά τους ή τον τόπο εγκαταστάσεώς τους και να απαγορευθεί η διενέργεια διακρίσεων μεταξύ οργανώσεων, στο πλαίσιο μιας οικονομικής περιφέρειας, ανάλογα με τον τόπο της καταστατικής τους έδρας-
ότι πρέπει, προς το συμφέρον των παραγωγών μελών, να ενθαρρυνθούν οι τύποι ενώσεων που εμφανίζουν επαρκή βαθμό ενοποιήσεως-
ότι η εκτίμηση του ύψους της ενισχύσεως που πρόκειται να χορηγηθεί δύναται να διευκολυνθεί με τήρηση χωριστών λογιστικών βιβλίων των οργανώσεων παραγωγών-
ότι ορισμένες εθνικές νομοθεσίες απαιτούν από τα μέλη να μετέχουν στις οργανώσεις αυτές κατά τη διάρκεια μιας ελαχίστης περιόδου- ότι η απαίτηση αυτή πρέπει να ισχύσει και στο κοινοτικό επίπεδο- ότι τελικά δύναται αφ' ενός να συμβάλλει στη σταθεροποίηση της λειτουργίας της οργανώσεως παραγωγών και αφ' ετέρου να αποτρέψει την οικονομική στήριξη εφήμερων οργανώσεων-
ότι πρέπει να μη θίγεται η εφαρμογή της εθνικής νομοθεσίας που έχει ως στόχο να προστατεύσει σε ορισμένες περιπτώσεις την οργάνωση ή τους πιστωτές της από τις οικονομικές συνέπειες της αποχωρήσεως μελών ή να εμποδίσει τα μέλη να αποχωρήσουν από την οργάνωση κατά τη διάρκεια του οικονομικού έτους-
ότι, για να μη δημιουργηθούν στρεβλώσεις του ανταγωνισμού στον τομέα εμπορίας και μεταποιήσεως των προϊόντων αλιείας, πρέπει να μην επεκταθεί η αναγνώριση των οργανώσεων παραγωγών στις δραστηριότητες που υπερβαίνουν το πρώτο στάδιο εμπορίας-
ότι η αναγνώριση πρέπει να ανακαλείται όταν μία οργάνωση παραγωγών δεν πληροί πλέον τους απαιτουμένους όρους-
ότι στην αρχή κάθε έτους είναι χρήσιμο να δημοσιεύεται για την πληροφόρηση των Κρατών μελών και όλων των ενδιαφερομένων κατάλογος των αναγνωρισθεισών, κατά τη διάρκεια του προηγουμένου έτους, οργανώσεων και εκείνων των οποίων η αναγνώριση έχει ανακληθεί κατά την ίδια περίοδο,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
1. Το Κράτος μέλος, στην επικράτεια του οποίου οργάνωση παραγωγών έχει την καταστατική της έδρα σύμφωνα με την εθνική νομοθεσία του Κράτους αυτού, είναι αρμόδιο να χορηγεί ή να ανακαλεί αναγνώριση οργανώσεων παραγωγών κατά την έννοια του άρθρου 5 παράγραφος 1 του κανονισμού (ΕΟΚ) αριθ. 100/76.
2. Τα Κράτη μέλη αναγνωρίζουν τις οργανώσεις παραγωγών που υποβάλλουν αίτηση αναγνωρίσεως εφ' όσον πληρούν τους όρους που απαριθμούνται στο άρθρο 2 και αν οι δραστηριότητές τους αφορούν ένα ή περισσότερα προϊόντα που υπάγονται στις κλάσεις 03.01 έως 03.03 του κοινού δασμολογίου, πλην των προϊόντων που έγιναν καπνιστά εκτός αλιευτικού σκάφους.
Άρθρο 2
1. Οι οργανώσεις παραγωγών πρέπει να ανταποκρίνονται, εντός των ορίων του τομέως του ή των προϊόντων για τα οποία ζητούν οι παραγωγοί την αναγνώριση, στις προϋποθέσεις που προβλέπονται στο άρθρο 5 παράγραφος 1 του κανονισμού (ΕΟΚ) αριθ. 100/76, καθώς επίσης και στις ακόλουθες προϋποθέσεις:
α) να δικαιολογούν επαρκή οικονομική δραστηριότητα-
β) να αποκλείουν οποιαδήποτε διάκριση, όσον αφορά ιδίως την ιθαγένεια ή τον τόπο εγκαταστάσεώς τους, μεταξύ παραγωγών ή ενώσεων παραγωγών της Κοινότητος στο πλαίσιο μιας οικονομικής περιφέρειας-
γ) να έχουν την αναγκαία ικανότητα δικαίου σύμφωνα με τους όρους που προβλέπονται από την εθνική νομοθεσία-
δ) να περιλαμβάνουν στο καταστατικό τους:
αα) την υποχρέωση τηρήσεως χωριστών λογιστικών βιβλίων για τις δραστηριότητες που αποτελούν αντικείμενο αναγνωρίσεως-
ββ) διατάξεις οι οποίες αποσκοπούν να εξασφαλίσουν ώστε τα μέλη της οργανώσεως που επιθυμούν να παραιτηθούν της ιδιότητός τους ως μελών της οργανώσεως να δύνανται να το πράξουν μετά τρία το λιγότερο έτη συμμετοχής στην οργάνωση από την αναγνώρισή της και υπό την προϋπόθεση ότι πρέπει να ειδοποιήσουν την οργάνωση τουλάχιστον ένα έτος προ της αποχωρήσεώς τους.
Οι διατάξεις που αναφέρονται στην περίπτωση ββ) εφαρμόζονται με την επιφύλαξη των εθνικών νομοθετικών ή κανονιστικών διατάξεων που έχουν σαν στόχο να προστατεύουν, σε καθορισμένες περιπτώσεις, την οργάνωση ή τους πιστωτές της έναντι των χρηματοδοτικών συνεπειών που θα προέκυπταν από την αποχώρηση μέλους ή να αποτρέπουν την αποχώρηση μέλους κατά τη διάρκεια του οικονομικού έτους.
2. Θεσπίζονται συμφωνα με τη διαδικασία του άρθρου 32 του κανονισμού (ΕΟΚ) αριθ. 100/76 οι διατάξεις που ρυθμίζουν ιδίως:
- το περιεχόμενο της υποχρεώσεως που προβλέπεται στο άρθρο 5 παράγραφος 1 εδάφιο δεύτερο περίπτωση πρώτη του κανονισμού (ΕΟΚ) αριθ. 100/76. Η υποχρέωση αυτή εν τούτοις δεν δύναται να υπερβεί το πρώτο στάδιο εμπορίας,
- τα κριτήρια στα οποία οφείλουν να ανταποκρίνονται οι κοινές προδιαγραφές παραγωγής και εμπορίας που προβλέπονται στο άρθρο 5 παράγραφος 1 εδάφιο δεύτερο περίπτωση δεύτερη του εν λόγω κανονισμού,
- τον ελάχιστο όγκο της παραγωγής προϊόντος ή ομάδας σχετικών προϊόντων που πρέπει να αντιπροσωπεύουν οι οργανώσεις παραγωγών για να συμμορφώνονται προς τους όρους που αναφέρονται στην παράγραφο 1 περίπτωση α).
Άρθρο 3
Η διαδικασία παροχής ή ανακλήσεως αναγνωρίσεως μιας οργανώσεως καθορίζεται σύμφωνα με τη διαδικασία που προβλέπεται στο άρθρο 32 του κανονισμού (ΕΟΚ) αριθ. 100/76.
Άρθρο 4
Η αναγνώριση οργανώσεως παραγωγών ανακαλείται αν οι όροι που απαριθμούνται στο άρθρο 2 δεν πληρούνται πλέον ή αν η αναγνώριση αυτή στηρίζεται σε εσφαλμένες ενδείξεις. Η αναγνώριση αυτή ανακαλείται αναδρομικά αν η οργάνωση δολίως επέτυχε την αναγνώριση ή επωφελείται αυτής.
Άρθρο 5
Όταν ένα Κράτος μέλος χορηγεί ή ανακαλεί την αναγνώριση οργανώσεως παραγωγών, πληροφορεί σχετικά την Επιτροπή εντός προθεσμίας δύο μηνών.
Άρθρο 6
Στην αρχή κάθε έτους η Επιτροπή δημοσιεύει στην Επίσημη Εφημερίδα των Ευρωπαϊκών Κοινοτήτων τον κατάλογο των οργανώσεων παραγωγών που αναγνωρίσθηκαν κατά τη διάρκεια του προηγουμένου έτους, καθώς και εκείνων των οποίων η αναγνώριση ανακλήθηκε κατά τη διάρκεια της αυτής περιόδου.
Άρθρο 7
1. Ο κανονισμός (ΕΟΚ) αριθ. 170/71 του Συμβουλίου της 26ης Ιανουαρίου 1971 περί αναγνωρίσεως των οργανώσεων παραγωγών στον τομέα της αλιείας(2), όπως τροποποιήθηκε από τον κανονισμό (ΕΟΚ) αριθ. 490/72(3), καταργείται.
2. Οι παραπομπές στον καταργηθέντα κανονισμό δυνάμει της παραγράφου 1 θεωρούνται ότι γίνονται στον παρόντα κανονισμό.
Άρθρο 8
Ο παρών κανονισμός αρχίζει να ισχύει την 1η Φεβρουαρίου 1976.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 19 Ιανουαρίου 1976.

Labels: 15
6